**Številka: 042-24/2024-8**

**Datum: 16. 10. 2024**

**S K L E P**

Državna volilna komisija (v nadaljevanju: DVK) je v zvezi z izvedbo posvetovalnega referenduma o zagotavljanju stabilne oskrbe z nizkoogljično električno energijo, ki bo 24. novembra 2024, na 89. seji, dne 15. 10. 2024,

**sklenila:**

1. Za izvedbo glasovanja na posvetovalnem referendumu o zagotavljanju stabilne oskrbe z nizkoogljično električno energijo, ki bo 24. novembra 2024, se na predlog Ministrstva za zunanje in evropske zadeve določijo volišča na sedežih naslednjih diplomatskih predstavništev in konzulatov Republike Slovenije v tujini, ki bodo na dan glasovanja odprta od 7. do 19. ure po lokalnem času:
2. D-01: Generalni konzulat RS v Celovcu,
3. D-02: Generalni konzulat RS v Clevelandu,
4. D-03: Generalni konzulat RS v Münchnu,
5. D-04. Generalni konzulat RS v Trstu,
6. D-05: Generalni konzulat RS v Torontu (Slovenski center v Torontu),
7. D-06: Veleposlaništvo RS v Abu Dabiju,
8. D-07: Veleposlaništvo RS v Atenah,
9. D-08: Veleposlaništvo RS v Beogradu,
10. D-09: Veleposlaništvo RS v Berlinu,
11. D-10: Veleposlaništvo RS v Bernu,
12. D-12: Veleposlaništvo RS v Bruslju,
13. D-13: Veleposlaništvo RS v Budimpešti,
14. D-14: Veleposlaništvo RS v Buenos Airesu,
15. D-15: Veleposlaništvo RS v Canberri,
16. D-16: Veleposlaništvo RS na Dunaju,
17. D-17: Veleposlaništvo RS v Haagu,
18. D-18: Veleposlaništvo RS v Kopenhagnu,
19. D-19: Veleposlaništvo RS v Londonu,
20. D-20: Veleposlaništvo RS v Madridu,
21. D-21: Veleposlaništvo RS v Moskvi,
22. D-22: Veleposlaništvo RS v Ottawi,
23. D-23: Veleposlaništvo RS v Parizu,
24. D-24: Veleposlaništvo RS v Podgorici,
25. D-25: Veleposlaništvo RS v Pragi,
26. D-26: Veleposlaništvo RS v Sarajevu,
27. D-27: Veleposlaništvo RS v Skopju,
28. D-28: Veleposlaništvo RS v Varšavi,
29. D-29: Veleposlaništvo RS v Washingtonu,
30. D-30: Veleposlaništvo RS v Zagrebu in
31. D-31: Veleposlaništvo RS pri Svetem sedežu, Vatikan.

Območje volišča je enako območju jurisdikcije diplomatskega predstavništva in konzulata. Območje volišča s sedežem v Vatikanu obsega tudi območje jurisdikcije konzularnega predstavništva Republike Slovenije v Italiji s sedežem v Rimu.

1. Na voliščih na diplomatskih predstavništvih in konzulatih Republike Slovenije v tujini iz prve točke tega sklepa glasujejo državljani Republike Slovenije, ki nimajo stalnega prebivališča na območju Republike Slovenije in so vpisani v posebni volilni imenik.
2. Na voliščih na diplomatskih predstavništvih in konzulatih Republike Slovenije v tujini iz prve točke tega sklepa glasujejo tudi državljani Republike Slovenije, ki imajo stalno prebivališče na območju Republike Slovenije in so vpisani v splošni volilni imenik ter bodo na dan glasovanja v tujini, ker tam začasno prebivajo. O tem, da želijo glasovati na diplomatskem predstavništvu ali konzulatu Republike Slovenije v tujini, morajo pravočasno obvestiti Državno volilno komisijo.

**O b r a z l o ž i t e v:**

**A.**

1. Zakon o referendumu in o ljudski iniciativi (Uradni list RS, št. 26/07 – UPB, 6/18 – odl. US, 52/20 in 30/24; v nadaljevanju: ZRLI) v 55. členu določa, da se glede vprašanj postopka izvedbe referenduma, ki s tem zakonom niso posebej urejena, smiselno uporabljajo določbe zakona o volitvah v državni zbor. DVK je na podlagi prvega odstavka 37. člena Zakona o volitvah v državni zbor (Uradni list RS, št. 109/06 – UPB, 54/07 – odl. US, 23/17, 29/21 in 12/24; v nadaljevanju: ZVDZ) zadolžena za izvedbo glasovanja na diplomatskih predstavništvih in konzulatih Republike Slovenije v tujini, kar vključuje tudi določitev volišč. DVK določi volišča na predlog Ministrstva za zunanje in evropske zadeve (v nadaljevanju: MZEZ).
2. Na voliščih na diplomatskih predstavništvih in konzulatih Republike Slovenije v tujini lahko glasujejo državljani Republike Slovenije, ki nimajo stalnega prebivališča na območju Republike Slovenije in so vpisani v posebni volilni imenik (82. člen ZVDZ in 24. člen Zakona o evidenci volilne pravice).
3. Na diplomatskem predstavništvu ali konzulatu Republike Slovenije v tujini lahko glasujejo tudi volivci, ki so na dan glasovanja začasno v tujini, če to sporočijo Državni volilni komisiji najpozneje petnajst dni pred dnem glasovanja (tretji odstavek 47.a člen ZRLI).

**B.**

1. MZEZ je DVK dne 14. 10. 2024 posredovalo predlog za določitev volišč za izvedbo posvetovalnega referenduma o zagotavljanju stabilne oskrbe z nizkoogljično električno energijo, št. ZKO – 5147/24. Predlog je DVK obravnavala in sprejela sklep, da se volišča na diplomatskih predstavništvih in konzulatih Republike Slovenije v tujini določijo tako, kot je navedeno v 1. točki izreka tega sklepa.

**C.**

1. DVK je sprejela ta sklep na podlagi 37. člena ZVDZ, 55. člena ZRLI in 46. člena Poslovnika DVK (Uradni list RS, št. 10/20), v sestavi: predsednik Peter Golob in člani dr. Marko Kambič, Mitja Šuligoj, Miroslav Pretnar, Drago Zadergal in članica Mojca Dolenc. Sklep je sprejela soglasno.

Peter Golob

predsednik